ජාඇළ - ඒකල - මහවත්ත ප්‍රදේශයේදී පාතාල සාමාජික ක්‍රිශාන්ත අජිත් කුමාර හෙවත් මිනුවන්ගොඩ කළු අජිත් වෙඩි තබා ඝාතනය කිරීමේ සිද්ධියේ ප්‍රධාන සැකකරු වන කාලිංග කසුන් කුමාරසිංහ සිල්වා හෙවත් හීනටියන සංඛ අත්අඩංගුවට ගෙන තිබෙනවා. 31 හැවිරිදි මෙම සැකකරු මීගමුව ප්‍රදේශයේදී පොලිස් ත්‍රස්ත විමර්ශන කොට්ඨාශය මගින් අද අත්අඩංගුවට ගත් බවයි පොලිස් මාධ්‍ය ප්‍රකාශක පොලිස් අධිකාරි රුවන් ගුණසේකර කියා සිටියේ.